Mehed kes vastu hakkasid, järgisid oma isade, Vabadussõja kangelaste- veteranide eeskuju. Mehed nagu Johan Laidoner, Ernst Põdder, Anton Irv, Karl Parts, Julius Kuperjanov (kes oli surres kõigest 24 aastane, kuid I maailasõjas seitse vene ordenit välja teeninud), Jaan Soots jt. Samuti ka Vabadussõja aegsed koolipoisid, kes oma entusiastliku surmapõlguse ning optimismiga nakatasid tihti kainelt arutlevaid isasid ja vanaisasid näiliselt lootusetusse sõtta minema. Indu andis neile ka rahvusromantiline nägemus muistsest vabadussõjast, kui Lembitu, Meelis, Vesse jt võitlesid sangarlikult ülekaaluka vaenlase vastu. Samuti lood Kalevipojast.